Οι **Κροάτες της Σερβίας** (κροατικά: Hrvati u Srbiji, σερβικά: Хрвати у Србији) ή **Σερβοκροάτες** είναι η αναγνωρισμένη κροατική εθνική μειονότητα στη Σερβία, μια αναγνώριση που έλαβαν το 2002. Σύμφωνα με την απογραφή του 2011, υπήρχαν 57.900 Κροάτες στη Σερβία ή το 0,8% του πληθυσμού της χώρας. Από αυτούς οι 47.033 ζούσαν στη Βοϊβοντίνα, όπου αποτελούσαν την τέταρτη μεγαλύτερη εθνική ομάδα, που αντιστοιχούσε στο 2,8% του πληθυσμού εκεί. Περίπου 7.752 Κροάτες έμεναν στην εθνική πρωτεύουσα Βελιγράδι, ενώ οι υπόλοιποι 3.115 στο υπόλοιπο μέρος της χώρας.

Δημογραφικά στοιχεία
--------------------

Στο παρελθόν ο αριθμός των Κροατών στη Σερβία κατέγραφε μεγαλύτερα ποσοστά, καθώς οι κομμουνιστικές αρχές της Γιουγκοσλαβίας υπολόγιζαν εκείνους τους πολίτες που αυτοπροσδιορίζονταν ως Μπουνγέβτσι ή Σόκτσι ως «Κροάτες». Σήμερα, τα περισσότερα μέλη της κοινότητας των Σόκτσι θεωρούν τους εαυτούς τους Κροάτες, ενώ μεγάλο μέρος του πληθυσμού των Μπουνγέβτσι θεωρούν τους εαυτούς τους ως μέλη της εθνότητας των Μπουνγέβτσι, ενώ ένα μικρό μέρος τους θεωρεί ότι είναι Κροάτες.

Ο μεγαλύτερος καταγεγραμμένος αριθμός Κροατών αφορά την απογραφή του 1961, όταν υπήρχαν 196.409 Κροάτες (συμπεριλαμβανομένων των Μπουνγέβτσι και Σόκτσι) στη Σοσιαλιστική Δημοκρατία της Σερβίας (περίπου το 2,57% του συνολικού πληθυσμού της Σερβίας τότε). Στις επόμενες απογραφές ο πληθυσμός της Κροατίας στη Σερβία μειώνεται σταδιακά. Αυτό οφείλεται σε διάφορους λόγους, συμπεριλαμβανομένης της οικονομικής μετανάστευσης, και των εθνοτικών εντάσεων των πολέμων της Γιουγκοσλαβίας, κατά τη διάρκεια της δεκαετίας του 1990, και συγκεκριμένα στον πόλεμο της Κροατίας το 1991-1995. Κατά τη διάρκεια αυτής της περιόδου πολέμου, οι Κροάτες στη Σερβία ήταν υπό την πίεση του Σερβικού Ριζοσπαστικού Κόμματος και ορισμένων Σέρβων προσφύγων από την Κροατία και τη Βοσνία-Ερζεγοβίνη, ώστε αναγκάστηκαν να μετακομίσουν στην Κροατία. Την εποχή εκείνη, μετακινήθηκε αρκετός πληθυσμός μεταξύ Κροατών από τη Σερβία και Σέρβων από την Κροατία. Σύμφωνα με έρευνα του Ταμείου Ανθρωπιστικού Δικαίου του Βελιγραδίου, κατά τη διάρκεια του Ιουνίου, Ιουλίου και Αυγούστου 1992 περισσότεροι από 10.000 Κροάτες από τη Βοϊβοντίνα αντάλλαξαν τις περιουσίες τους με τις περιουσίες Σέρβων από την Κροατία και συνολικά περίπου 20.000 Κροάτες εγκατέλειψαν τη Σερβία. Σύμφωνα με τον Πέταρ Κούντιτς της Δημοκρατικής Συμμαχίας Κροατών στη Βοϊβοντίνα, 50.000 Κροάτες εγκατέλειψαν τη Σερβία κατά τη διάρκεια των πολέμων της Γιουγκοσλαβίας.

| Έτος | Κροάτες | % |
| --- | --- | --- |
| 1948 | 169.864 | 2,6% |
| 1953 | 173.246 | 2,4% |
| 1961 | 196.409 | 2,5% |
| 1971 | 184.913 | 2,1% |
| 1981 | 149.368 | 1,6% |
| 1991 | 105.406 | 1,0% |
| 1991 | 97.344 | 1,2% |
| 2002 | 70.602 | 0,9% |
| 2011 | 57.900 | 0,8% |

Παραπομπές και σημειώσεις
-------------------------

1. ↑  «Hrvatska manjina u Republici Srbiji». *rs.mvp.hr* (στα Κροατικά). Ministry of Foreign and European Affairs of the Republic of Croatia. Ανακτήθηκε στις 1 Απριλίου 2012. [*νεκρός σύνδεσμος*]
2. ↑  «Official Census 2011 Results». Republički zavod za statistiku. Αρχειοθετήθηκε από το πρωτότυπο στις 16 Απριλίου 2013. Ανακτήθηκε στις 3 Φεβρουαρίου 2013.
3. ↑  «HRT: Naslovnica». *Hrvatska radiotelevizija*. Ανακτήθηκε στις 11 Ιουνίου 2023.
4. ↑  «July 13, 1992 Vreme News Digest Agency No 42, Hrtkovci, The Moving Out Continues, by Jasmina Teodosijevic». Αρχειοθετήθηκε από το πρωτότυπο στις 9 Ιανουαρίου 2005. Ανακτήθηκε στις 13 Απριλίου 2018.
5. ↑  «1997/07/26 18:22 AWAKENING OF RATS». *www.aimpress.ch*. Αρχειοθετήθηκε από το πρωτότυπο στις 26 Σεπτεμβρίου 2011. Ανακτήθηκε στις 11 Ιουνίου 2023.
6. ↑  (Κροατικά) Dom i svijet - Broj 220, Kako su Hrvati protjerani iz Vojvodine bolji zivot pronasli u Hrvatskoj, Hrtkovci u Slavoniji
7. ↑  «1995/06/19 21:48 WITH HEAD STUCK INTO SAND». *www.aimpress.ch*. Αρχειοθετήθηκε από το πρωτότυπο στις 29 Σεπτεμβρίου 2020. Ανακτήθηκε στις 11 Ιουνίου 2023.
8. ↑  Glavonjić, Zoran (2009-05-06). «Sedamnaest godina od proterivanja Hrvata iz Hrtkovaca» (στα sh). *Radio Slobodna Evropa*.. Ανακτήθηκε στις 2023-06-11.
9. ↑  «Anniversary of SRS rally in Vojvodina town». Αρχειοθετήθηκε από το πρωτότυπο στις 10 Μαΐου 2010. Ανακτήθηκε στις 13 Απριλίου 2018.
10. 1 2 3  \* εκτός του Κοσόβου